text: Kvinde fra Nordborg sigtet for ildspåsættelse 
  30 september 2014 kl. 09.30
  Syd og Sønderjyllands Politi har sigtet en 34 årig kvinde fra Nordborg for at sætte ild til sin egen lejlighed.
  Kvinden der er psykisk syg og bor alene, satte mandag eftermiddag ild til sin lejlighed.
  Men branden blev hurtigt opdaget af tre unge mænd, der bor i nærheden. De sparkede døren ind og tilkaldte brandvæsenet. Kvinden blev mandag aften anholdt af politiet.
  Den 34 årige bliver tirsdag eftermiddag fremstillet i grundlovsforhør ved Retten i Sønderborg.
  Politiet vil have kvinden placeret i varetægts surrogat på et psykiatrisk hospital.
  